ร้านอาหารจานเดียวสำหรับคนออฟฟิต แนวอาหารไทย เน้นการทานง่ายๆ สะดวกสบาย แบบมาเดี่ยวก็ทานได้ หรือจะมาเป้ฯกลุ่มก็ได้เช่นกัน ร้านนี้เคยตั้งอยู่ที่ตึกออฟฟิต แต่สุดท้ายก็หายไป เคยทานแล้วรู้สึกว่ารสชาติโอเค ครั้งนี้มาธุระแถวนี้ เลยขอแวะร้านนี้สักหน่อยค่ะ
 
ร้านนี้ตั้งอยู่ที่ตึกเพลินจิตเซ็นเตอร์ ชั้นล่าง จะมีแบบนั่งทานในร้าน หรือนอกร้าน อาหารส่วนมากจะเป็นอาหารจานเดียว หรือสั่งเป็นกับข้าวมาทานด้วยกันก็ได้ ครั้งนี่้เรามากันสามคน เลยสั่งจานของตัวเอง และเพิ่มส้มตำมาอีกอย่างนึงค่ะ
 
อาหารทุกจานจะเสริฟพร้อมน้ำซุปมาให้คนละถ้วยด้วยค่ะ น้ำซุปออกจืดๆ ไม่ค่อยหอมน้ำต้มกระดูกเท่าไหร่ แต่ก็ถือว่ามาซดคล่องคอก็พอได้ค่ะ
 
- ข้าวหมูกระเทียมพริกไทย+ไข่ดาว 69 บาท หมูนุ่มดีค่ะ อร่อย หอมพริกไทยนิดๆ ไข่ดาวก็มาแบบน่าทาน จานนี้ชอบที่สุดในทุกจานที่สั่งมาค่ะ
 
- ข้าวคลุกปลาทูพริกขี้หนูสับ 69 บาท จานนี้ก้ใช้ได้ค่ะ ข้าวที่นี่นุ่มแต่ไม่แหยะ คลุกกับปลาทูแล้วเข้ากันดีค่ะ ยิ่งมีพริกขี้หนูเพิ่มความเผ็ดด้วย ใช้ได้ค่ะ แต่ปลาทูน้อยไปหน่อยถ้าเทียบกับข้าว ทานไปทานมา นึกว่าเป็นแมวเลย แบบว่าทานปลาทูฝอยๆ เพื่อนเลยแทบสำลัก ร้องเหมียวๆแทน >.<
 
- ข้าวราดผัดผักกระเฉดหมูกรอบ 69 บาท จานนี้ไม่ค่อยโอเคที่สุดค่ะ ผักกระเฉดมาแบบแก่และเหนียว อาจจะเพราะหายากหรือเปล่าไม่รู้ ยิ่งทานกับหมูกรอบที่แข็งและเหนียวอีก จานนี้ใช้แรงงานจากฟันพอควรเลยค่ะ แต่รสชาติผัดเค็มๆมันๆใช้ได้ค่ะ
 
- ส้มตำปู รสชาติใช้ได้ค่ะ ได้รสเปรี้ยวเผ็ดเค็มนิดๆลงตัวดีค่ะ แต่เสียตรงวันนี้ปูไม่ค่อยโอเคเท่าไหร่ ออกแนวดองนานเกินไป ทำให้มีกลิ่นไม่หอมเท่าที่ควร ก็เลยอดแคะขาปูเลย ทานแต่ส้มตำค่ะ
 
อาหารที่นี่รอไม่นานเท่าไหร่ถือว่าเหมาะกับคนทำงาน ที่อยากทานอะไรง่ายๆ แต่ไม่อยากร้อนเดินออกไปข้างนอก ก็ถือว่าราคาพอรับได้ และรสชาติก็ใช้ได้ค่ะ